Μία κλινική εξέταση της σπονδυλικής στήλης είναι το πρώτο βήμα για τη διάγνωση της σκολίωσης. Ο γιατρός μπορεί να ζητήσει ορισμένες απεικονιστικές εξετάσεις για να αποκτήσει μία πιο σαφή εικόνα της σπονδυλικής στήλης.
Κλινική εξέταση
Ο γιατρός θα παρατηρήσει την πλάτη σας καθώς στέκεστε, θα ελέγξει για τυχόν κύρτωμα της σπονδυλικής στήλης και θα παρατηρήσει αν οι ώμοι και τα ισχία σας σας είναι συμμετρικά.
Στη συνέχεια, θα σας ζητήσει να σκύψετε εμπρός αναζητώντας ύβους ή κυρτώματα στο άνω και κάτω μέρος της πλάτης σας.
Απεικονιστικές τεχνικές
Οι απεικονιστικές εξετάσεις που βοηθούν στη διάγνωση της σκολίωσης περιλαμβάνουν:
Ακτινογραφία ακτίνων-Χ: Κατά τη διάρκεια αυτής της εξέτασης, μικρές ποσότητες ακτινοβολίας χρησιμοποιούνται για τη δημιουργία εικόνων της σπονδυλικής στήλης.
Μαγνητική τομογραφία: Αυτή η εξέταση χρησιμοποιεί ραδιοκύματα και μαγνήτες για τη δημιουργία λεπτομερών εικόνων των οστών και των ιστών που τα περιβάλλουν.
Αξονική τομογραφία: Κατά τη διάρκεια αυτής της εξέτασης, ακτινογραφίες λαμβάνονται από πολλές γωνίες για τη δημιουργία μιας τρισδιάστατης εικόνας του σώματος.
Σπινθηρογράφημα οστών: Αυτή η εξέταση ανιχνεύει ένα ραδιενεργό διάλυμα που εισάγεται στην αιματική κυκλοφορία και συγκεντρώνεται σε περιοχές αυξημένης αιματικής κυκλοφορίας εντοπίζοντας ανωμαλίες της σπονδυλικής στήλης.